स्पोर्ट्स डेस्क. आमतौर पर फील्ड पर शांत नजर आने वाले इंडियन क्रिकेटर मोहम्मद कैफ एक मैच में अंपायर पर भड़क गए। ये वाकया विजय हजारे ट्रॉफी के एक मैच में हुआ, जब अंपायर के एक फैसले से कैफ इतना नाराज हो गए कि उन्होंने मैदान ही छोड़ दिया। मैच रेफरी के समझाने के बाद ही वो फील्ड पर लौटे। जानें क्या था पूरा मामला...
- विजय हजारे ट्रॉफी में कैफ छत्तीसगढ़ टीम के कप्तान हैं। उनका मैच कर्नाटक टीम के खिलाफ चल रहा था। पहले बैटिंग करते हुए छत्तीसगढ़ की टीम ने 48.5 ओवर में 199 रन बनाए। कर्नाटक की टीम ने टारगेट चेज करते हुए अभी 2.2 ओवर में तीन रन ही बनाए थे कि उनके बैट्समैन मयंक अग्रवाल के खिलाफ आउट की जोरदार अपील हुई। इसे फील्ड अंपायर ने नॉटआउट दिया और मामला थर्ड अंपायर तक भी नहीं भेजा। इसी से कैफ भड़क गए और पूरी टीम के साथ पवेलियन लौट गए।
इसलिए की थी आउट की अपील
- दरअसल, मयंक अग्रवाल के शॉट खेलने पर छत्तीसगढ़ के विकेटकीपर मनोज सिंह ने कैच पकड़ लिया। हालांकि, ऐसा लग रहा था बाद में वो कैच उनसे ड्रॉप हो गया, लेकिन स्लिप पर फील्डिंग कर रहे कप्तान मोहम्मद कैफ ने अंपायर से आउट की अपील की। दोनों फील्ड अंपायर ने डिस्कशन के बाद बैट्समैन को नॉटआउट दिया और रेफरल भी नहीं लिया। इसी से कैफ नाराज हो गए थे।
आगे की स्लाइड्स में पढ़ें इस इंसीडेंट के बाद मोहम्मद कैफ के खिलाफ क्या हुई कार्यवाही...
hin_Deva hin_Deva hin_Deva hin_Deva hin_Deva